Park Trinazzjonali ta' Sangha

Il-Park Trinazzjonali ta' Sangha (bil-Franċiż: Trinational de la Sangha, TNS) huwa foresta maqsuma bejn in-nazzjonijiet tar-Repubblika Ċentru-Afrikana, tal-Kamerun u tar-Repubblika tal-Kongo. Żdied fil-lista tas-Siti ta' Wirt Dinji tal-UNESCO fl-2012 minħabba l-bijodiversità straordinarja u l-komunitajiet bijoloġiċi uniċi tiegħu. Is-sit jinkludi tliet parks nazzjonali jmissu ma' xulxin fi ħdan il-foresti tropikali umdużi tal-Afrika Ċentrali: il-Park Nazzjonali ta' Nouabalé-Ndoki fir-Repubblika tal-Kongo, il-Park Nazzjonali ta' Lobéké fil-Kamerun, u l-Park Nazzjonali ta' Dzanga-Ndoki fir-Repubblika Ċentru-Afrikana. Id-daqs kbir tas-sit u l-ammont relattivament limitat ta' deforestazzjoni fi ħdan it-tliet parks ippermettew lil speċijiet vulnerabbli bħall-iljunfanti tal-foresti Afrikani, il-gorilli, is-sitatunga, u ċ-chimpanzees joktru. Barra minn hekk, il-popolazzjonijiet ta' speċijiet ta' pjanti f'periklu kritiku bħall-Mukulungu huma protetti fi ħdan il-konfini tas-sit.
ħolqa=https://en.wikipedia.org/wiki/File:Sangha_Tri_National_Landscape.jpg|daqsminuri|Mappa tal-Park Trinazzjonali ta' Sangha.

 Sit ta' Wirt Dinji 
Il-Park Trinazzjonali ta' Sangha ġie ddeżinjat bħala Sit ta' Wirt Dinji tal-UNESCO fl-2012.

Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (ix) "Eżempju straordinarju li jirrappreżenta proċessi ekoloġiċi u bijoloġiċi kontinwi sinifikanti fl-evoluzzjoni u fl-iżvilupp ta' ekosistemi u ta' komunitajiet ta' pjanti u ta' annimali terrestri, tal-ilma ħelu, kostali u tal-baħar"; u l-kriterju (x) "Post fejn hemm l-iktar ħabitats naturali importanti u sinifikanti għall-konservazzjoni fil-post tad-diversità bijoloġika, inkluż fejn hemm speċijiet mhedda ta' valur universali straordinarju mill-perspettiva tax-xjenza jew tal-konservazzjoni".

 Referenzi 

Kategorija:Siti ta' Wirt Dinji Naturali
Kategorija:Parks Nazzjonali
Kategorija:Kamerun
Kategorija:Repubblika Ċentru-Afrikana
Kategorija:Repubblika tal-Kongo
Kategorija:Siti ta' Wirt Dinji fil-Kamerun
Kategorija:Siti ta' Wirt Dinji fir-Repubblika Ċentru-Afrikana
Kategorija:Siti ta' Wirt Dinji fir-Repubblika tal-Kongo